**Kedves Hallgatók!**

A 2025/26-ös tanév őszi szemeszterében azok a pszichológia BA és MA szakos hallgatók, akik a nyáron gyermekeket, fiatalokat táboroztatnak, ezt a táborvezetővel leigazoltatják, és egy egyéni beszámolót leadnak a tapasztalataikról, szabadon választható kurzusként felvehetik a **TÁBOROZTATÁS** 4 kredites kurzust.

Tudnivalók:

* A táboroztatásban való hallgatói részvétel minimum 5 nap (1 hét) tevékenység alapján fogadható el.
* A hallgatók önálló szervezésben vehetnek részt táboroztatásban, az ország bármely pontján, segítőként, animátorként stb.
* A kurzust a képzés során csak egy alkalommal van lehetőség felvenni.

A kurzus felvételéhez és a kreditek megszerzéséhez a következőkre van szükség:

1. A kurzus teljesítésének szándékát a hallgató a regisztrációs lap hiánytalan kitöltésével jelzi. Ennek határideje: **2025. július 5.**
2. A kurzust utólagosan, az őszi félév regisztrációs időszakában lehet felvenni. (Ha a regisztrált táboroztatás valamiért meghiúsult, nincs ezzel teendő.)
3. A táboroztatásról a hallgató egyéni beszámolót készít, amelyben tapasztalatait összegzi és értékeli (a tábor célja, a hallgató feladatának és a táborban részt vevőknek a néhány mondatos bemutatása, sikerek és nehézségek a tábori munkában stb.).  
   A hallgató munkáját a táborvezető igazolja és értékeli, ezt a hallgató az egyéni beszámolóhoz csatolja.   
   Az egyéni beszámolókat a kurzus MS Teams-felületére kell feltölteni **2025. szeptember 19**-ig.

Jó táboroztatást és szép élményeket kívánunk!

Regisztrációs lap: <https://docs.google.com/forms/d/1M36UAhiaJiGJiAhFcSJ0A78-af2J4JztcXahcCd5G9c/edit?ts=667928a3>